Șoferii care au primit amenzi, dar și cei care nu-şi reînnoiesc polițele RCAîn maximum 30 de zile de la expirare, vor plăti asigurări mai scumpe.
Totodată, a dispărut şi opțiunea de a încheia poliţă pentru o lună de zile.
Asigurarea RCA urmează să se scumpească pentru cei care au amenzi sau pentru cei care nu își reînnoiesc polița RCA în termen de 30 de zile. Practic, în aceste situații, dispare bonusul.
De asemenea, dispare posibilitatea de a încheia polița RCA pe o lună. Vor rămâne doar variantele pentru 3, 6 sau 12 luni.
Sunt propuneri de modificare venite din partea ASF, care au fost criticate de reprezentanții transportatorilor, COTAR, care afirmă că modificările vor duce la scumpirea polițelor RCA cu 30-40% și vin doar în ajutorul asigurătorilor, nu și în cel al asiguraților.
Se introduce obligativitatea deținerii RCA și pentru trotinetele și bicicletele electrice.
Amenzi pentru șoferii care nu dețin poliță RCA
- 2000 lei pentru autovehicule mici
- 7000 lei pentru transport persoane
- 5000 lei pentru mașini marfă până în 3,5 tone
- 7000 lei pentru mașini marfă până în 12 tone
- 15.000 lei pentru mașini marfă peste 12 tone
Legea a fost adoptată în Senat și va intra în dezbaterea Camerei Deputaților, care este for decizional, transmite Antena3 CNN.